TV 7 PIIBLIKOOL
Jeesus Kristus- Kõige täideviija
Tere tulemast TV7 Piiblikooli, eriti sina, kes sa vaatad
seda saadet esimest korda. Meie tänane teema on "Jeesus
Kristus-Kõige täideviija." See on viimane õpetus seeriast
"Ristiusu juured". Meie õpetaja täna õhtul on Paul Raja-Aho. Ta on
Järvenpää Vabakoguduse Arkki pastor. Nagu alati,
koguneme pärast õpetust rühmadesse ja vestleme õhtu õpetusest.
Enne kui alustame õpetusega, palume koos oma Taevase Isa õnnistust.
Taevane Isa, me oleme Issanda Jeesuse nimel kogunenud
siia õppima Sinu sõna, kasvama oma usus ja selles ühtsuses,
mille Püha Vaim annab. Issand, me palume, anna õpetusele
Püha Vaimu juhtimine ja vägi, mis sünnitab meis uue elu.
Me jätame selle õhtu Sinu õnnistuse alla. Jeesuse nimel, Aamen.
Ole lahke, Paul Raja-Aho.
Aitäh, meeldiv on teid siin näha. Nagu juba kuulsite, teema on
väga oluline. Maailm on täis erinevaid mõtteid, usundeid,
filosoofiaid, vaatenurki. Ja kõige selle keskelt tõuseb üks isik,
kes ütleb:"Mina olen tee, tõde ja elu."
See on väide, mis lükkab ümber kõik ülejäänud. Samas see
teeb tõest isiksuse. Sellepärast me tahame rääkida sellest
isiksusest-Jeesusest Kristusest, mida ta tähendab, kes Ta on
ja mida Ta teeb. Uues Testamendis on palju salme, milles on lühidalt
kokku võetud Jeesuse elu eesmärk, mis peitub ta isiksuses.
1Tm 3:16 "Tunnistatavalt suur on jumalakartuse saladus:
Jumal on avalikuks saanud lihas, õigeks tunnistatud vaimus,
nähtav olnud inglitele, kuulutatud paganatele,
usutud maailmas, võetud üles kirkusesse."
Seal on lühidalt kirjas evangeeliumi põhitõed.
Jeesus on ka kõige Issand. Ta on meie pääste ja usu keskus.
Kl 1:15-18. Ma olen tihti oma elus lugenud neid salme,
palvetanud, mõeldes nende sõnade tähendust.
"Tema on nähtamatu Jumala kuju, kogu loodu esmasündinu,
sest tema läbi on loodud kõik, mis on taevais ja maa peal,
mis on nähtav ja nähtamatu, olgu troonid või ülemused,
olgu valitsused või meelevallad - kõik on loodud tema läbi ja
tema poole. Tema ise on enne kõike ja kõik püsib koos temas
ja ta on oma ihu, koguduse pea. Tema on algus, esmasündinu surnuist,
et ta kõiges saaks esimeseks." Nendes salmides tuleb esile
selline asi, et ta on olnud enne, kui miski muu loodi.
Ja ka see, et Tema kaudu on loodud kõik nähtamatu ja nähtav:
inimesed, loomad, kogu universum, rohkem kui meie suudame näha
ja ka nähtamatud asjad nagu raadiolained, röntgenikiired,
köik asjad, mida me ei suuda oma silmadega näha, inglid ja
nähtamatu maailm. Ta on kõige algus ja lõpp. Kui mõelda
sellele, kuidas Jeesust paremini ette kujutada, nagu me kujutame
ette teiste inimeste elu. Meie varasemast presidendist Kekkonenist
on kirjutatud palju raamatuid ja jälle on tulnud välja uus raamat.
Selles raamatus tuleb välja tema isiksus läbi selle, milline
ta oli inimesena ja presidendina ning mida ta tegi, kuidas tegeles
näiteks Soome ja Nõukogude liidu vaheliste suhetega. Samamoodi
me suudame ette kujutada Jumalat ja Jeesust inimlike terminitega-
Ta on isiksus ja Ta on ka midagi korda saatnud, mis on Tema töö
ja kuidas Ta tegutseb? Need on väga piiratud, aga nii suudame
seda asja paremini ette kujutada.
Kristuse isiksusest üks selline joon, et Ta on 100% inimene, aga ka
100% Jumal. Jumal ja inimene ühes isiksuses. Keegi ei suuda
seda seletada, see on ime, aga see on tõde, võime seda Piiblist
välja lugeda. Räägime Kristuse jumalikkusest, mida see sisaldab.
Oleme kuulnud siin varem Jumalast kui kolmainsusest-Isa, Poeg ja
Püha Vaim. Nüüd räägime Pojast, kes on Jumal. Tärkab selline
küsimus: milline on Jumal? Kes Ta on? Jumalat iseloomustatakse
sõnadega, mida me tihti kuuleme, aga ma julgustan teid vahel
lihtsalt mõtlema nende tähenduse peale. Need sõnad on: kõigeväeline,
kõikjal ligiolev, teab kõike, igavene-pole algust ega lõppu,
muutumatu, sõltumatu, tõde, armastus, püha ja õige.
Mõtleme selle peale, et Ta teab kõike. Mida see tähendab?
Jumal teab kõigist kõike. Võtame ühe lapseliku näite: Ta teab kõike
selle lilleseade kohta. Kui palju siin on vett, mis see vesi sisaldab.
Keegi ei saa Teda kunagi üllatada, sest Ta teab kõigist kõike.
Ta loeb meie mõtteid, miski pole Tema jaoks salajas. On hea
panna ennast kõrvuti isikuga, kes teab minust kõike.
Ei ole ühtki saladust minu kohta, mida Ta ei teaks. Miski sinu
ega minu elus ei saa Teda üllatada. Sõna "muutumatu".
Jumal on muutumatu. Maailm on täis muutuseid, trende: uus mood,
iPhone'id ja igasugused asjad, millega me läheme kaasa, kas
rohkem või vähem. Jumal on muutumatu, aga Ta on ikka
huvitav ja Temas on rikkuseid, mida leida ja avastada. See on
minu arvates väga lahe. Ta on ka sõltumatu. Ta ei vaja kedagi,
Ta ei vaja meid, aga Ta armastab meid. Sellepärast me ei saa
Teda sundida mitte millessegi, et ta oleks meile meelt mööda.
Ta on meist täiesti sõltumatu. Ta teeb seda, mida Ta tahab.
Aga sellegipoolest on Ta armastus. Ta on püha, õige ja tõde.
Kui me tahame teada veel midagi Jumala kohta, Jh 14:9 ütleb:
"Kes on näinud mind, see on näinud Isa."
Keegi ütleb: "Ma ei tea, milline Jumal on." Paljudel on mingil
põhjusel vale arusaam Jumalast, et Ta on hirmuäratav, kohtumõistev.
Isegi paljud kristlased elavad vale arusaamaga Jumalast. Mitte vale
Jumalaga, vaid vale arusaamaga. Milline on Jumal?
Kes on näinud Jeesust, on näinud Isa. Evangeeliumites me näeme,
milline Jeesus oli. Mäletame olukorda abielurikkujast naisega,
kes toodi Jeesuse juurde. Seal olid teoloogiadoktorid,
religioossed inimesed, võib-olla jutlustajad ja preestrid.
Nad ütlesid, et me oleme selle naise kätte saanud ja seaduse järgi
tuleb ta kividega surnuks visata. Nad arvasid, et neil on teadmine
Jumalast ja et nad teevad Tema tahet. Kuid me näeme Jeesuse
käitumisest, milline Jumal päriselt on. Kui kõik on jätnud naise rahule,
ütleb Jeesus: "Kes teist on patuta, see visaku esimese kivi."
Kõik tundsid, et nad on süüdi ja Jeesus jäi naisega kahekesi.
Me näeme, et Jumal ei vaata läbi sõrmede, Talle ei meeldi
patt ega abielurikkumine, aga Ta armastas seda naist ja ütles:
"Mine, su patud on andestatud. Mine, ja ära tee enam pattu."
Selline on Jumal ja sellist Jumalat me võime õppida tundma.
Jeesuses leidub ka lunastus ja pääste. Kristuse surm on piisav.
Räägime nüüd Kristuse inimlikkusest.
Paljud valeõpetused on aastasadade jooksul muutnud seda nii, et Jeesus
justkui polekski 100% inimene ja 100% Jumal, vaid midagi vahepealset.
Me mõistame, et õige evangeeliumi juures peame meeles pidama, et
Jeesus oli tõesti inimene, Ta sündis inimesena. Mida see
tähendab? Ta oli mees, inimene. Ta oli üks meist. Ta koges kõiki
asju nagu meiegi: tundeid, tahtmisi, kiusatusi.
Piibel ütleb: "Kes on olnud kõigiti kiusatud nii nagu meie,
ja siiski ilma patuta." (Hb 4:15) Võime mõelda, kuidas Jeesus oli
kiusatud, kõigiti kiusatud. Ma ei hakka üles lugema, millistel
erinevatel viisidel võib inimene olla kiusatud, aga olles täiskasvanud,
me teame, et meid kiusatakse pidevalt, ükskõik, kas me oleme
kristlased või ateistid. Ta oli kõigiti kiusatud, aga Ta ei teinud pattu.
Jeesus oli inimesena täielik eeskuju mehest. Mehena võin
pidada Jeesust täiuslikuks tõelise mehe eeskujuks.
Selle poole ma peaksin püüdlema, sest selline on tõeline mees,
Jumal tahaks, et iga mees oleks nagu Tema.
Inimesena ta näitas meile ette, kuidas tõesti järgida Jeesust.
Tal oli suhe taevase Isaga. Tihti inimesed ajavad segamini
usu ja religiooni. Religioon aheldab, aga usk teeb vabaks.
Usk Jeesusesse vabastab.
See ühendus, mis Jeesusel oli taevase Isaga, iga inimene suudab
luua sellise suhte Isaga. Siis on meie elud vabad kõigest.
Olen teinud tööd alkohoolikutega, tegin seda 6 aastat Helsingis,
olles ühe ühiselamu juhataja. Seal kohtusin paljude inimestega,
kellel oli probleeme alkoholi, uimastite, väärastunud
seksuaalharjumuste ja muude asjadega. Me arvame, et on hea,
et Jeesus vabastab sellistest asjadest. Aga iga inimene oma
kultuuris saab väiksest peale mürki sellest ühiskonnast,
kultuurist, kus ta üles kasvab, valesid asju. Ja kui Jeesus ütleb:
"Tule ja järgi mind." Öeldakse, et me peame siis ennast salgama,
see tähendab, et meil tekivad võõrutushäired nendest
vanadest mõttenormidest loobumisel. Jeesus ei taha,
et meie elu siin oleks võimalikult nukker ja et me kärvaksime selles
usuelus, vaid Ta tahab, et me saaksime vabaks selle kultuuri
ja mõttenormide toodud väärastumistest, mis seovad meid.
Aga see õnnestub vaid siis, kui me oleme ühenduses Jumalaga.
Siis me näeme ja ärkame, julgeme vaadata oma elu, kes me oleme
ja kus elame. Siis koos Jeesusega, ta ilusal viisil ütleb sulle ja mulle,
et Ta juhib meid, võib-olla me ise ei märka, et oleme selle kultuuri
valedeväärtuste mõjul saastatud, Ta tahab meid
vabastada, et me ei peaks olema sõltuvad teistest inimestest,
rahast, aust, materiaalsest, Ta viib meid vabadusse. Siis me
ei pea kartma inimesi, vaid võime tuua esile tõe. Tõe suudavad
esile tuua ainult need, kes on vabad inimestest ja muudest asjadest.
Jeesus näitas meile eeskuju, milline inimene tuleb olla. Me ei jõua
kunagi 100% selleni, aga võime jõuda väga kaugele suhtes Jumalaga.
On ka selline mõte, et inimeseks olemine on halb, Aga kui Jeesus
võttis inimese kuju, siis inimene olla on päris hea asi.
Kristuse tööst: mida ta tegi? Ta tuli igavikust, pidevast
olevikust siia maailma. Ta piiras ennast ajajadaga, kus liigutakse
punktist A punkti B ja kus toimub kogu aeg liikumine, nagu meiegi
liigume koos sellega, me ei saa seda peatada. Aga taevas on
kogu aeg see hetk. Ta tuli sealt ja lasi end siduda sellega siin.
Samas Ta sidus ennast ühe kohaga, praeguse Iisraeliga ja samas ta
lasi piirata oma elu, sündides inimesena, saades lihaks.
Nüüd üks kirjakoht, mis on ka minu meeli äratav usuelus, Ef 1:4-5
"Nõnda nagu tema on meid Kristuses valinud enne maailma rajamist
olema pühad ja laitmatud tema palge ees armastuses,
meid ette määrates lapseõiguse osalisteks Jeesuse Kristuse
kaudu enese juurde oma tahtmise heameelt mööda."
See on väike kordus, aga kui me mõtleme, et enne maailma
rajamist Ta tundis sind. Ta valis sinu, kui sa tahad seda sõnumit
vastu võtta. Need on suured asjad.
Ta on kogu universumi kuningas. Rootsis olid hiljuti need ilusad
pulmad, mida kõik telekast vaatasid. Me märkame, et miski inimese
sees tahab midagi ilusat. Tahab, et oleks hea kuningas ja hea
kuninganna, printsid ja printsessid. See kõik kajastab seda, et on
olemas täiuslik Kuningas. On olemas täiuslik õukond, vaba
korruptsioonist, ilma poliitiliste probleemideta.
On olemas universumi Kuningas, kes valitseb suveräänselt kõiki
miljardeid planeete, ingleid ja inimesi, meid. Ilm 22:1
"Ta näitas mulle eluvee jõge, säravat nagu mägikristall.
See saab alguse Jumala ja Talle troonist."
Taevas on troon, kust valitsetakse ja nähakse kõike. Kui mõtleme
tänapäeva ühiskonnale, kus valvekaamerad on igal pool ja
kõik, mida me teeme, sellest jääb jälg. Internetti jääb jälg,
pangakaardist jääb jälg. Kõik meist on teada, aga taevas
teab veelgi rohkem, isegi mõtteid.
Johannese evangeeliumis on üks huvitav asi. Jeesus on
Pilaatuse ees ja ütleb: "Minu kuningriik ei ole sellest maailmast.
Kui minu kuningriik oleks sellest maailmast, küll mu sulased oleksid
võidelnud, et mind ei oleks antud juutide kätte. Aga minu kuningriik
ei ole siit. Pilaatus ütles nüüd talle: "Sina oled siis ikkagi kuningas?"
Jeesus vastas: "Need on sinu sõnad, et mina olen kuningas." (Jh 18:36-37)
Kas olete tähele pannud, et varem kui Jeesus kõndis vabana
Galileas ja mujal, vältis Ta olukordi, kus keegi tahtis
teha Temast kuninga. See on nagu hoop selle maailma väärtustele.
Siis kui Teda alandatakse, tal on uhke kuub ja teda mõnitatakse
ütleb Ta: "Mina olen kuningas." See on nagu taevalik iroonia
selle maailma väärtuste pihta.
Jeesus ütleb: "Mina olen esimene ja viimane ja mina elan."
Ta ütleb veel: "Minul on surma ja surmavalla võtmed."
Neid võtmeid pole ühelgi kuningal ega selle maailma vürstil.
Kui inimene on selles olukorras, mil ta mõistab, et surm on lähenemas,
saab aru, et tema hetk on käes, siis mõelge, kui suur asi on anda
oma elu sellise Kuninga kätesse, kellel on surma ja surmavalla võtmed.
Tema on tõeline valitseja. Nüüd räägime ühest kesksest
asjast: Jeesuse kannatused, surm ja lepitus.
Jeesuse kannatused ja surm oli Jumala plaan. Sõjamehed ei viinud
Teda sinna, Ta andis end vabatahtlikult. Vahel me
ei saa oma elus aru sellest, et vahel Jumal teeb meie elust
näidendi, mis pole üldse meeldiv. Me tahaksime ära joosta, aga
see näidend on Jumala planeeritud. Kannatused ja
ristisurm oli Ta plaan. Rist on Kristuse kannatuste keskpunkt
ja see on karistuse ja kannatuse võrdluspilt. Rist oli alandamise
ja mõnitamise tunnus. Me teame, et ristipuu oli roomlaste
piinamisvahend, mille peal inimesi tapeti, surmati. Kui sel ajal
oleks ülespoomine või giljotiin olnud surmanuhtluseks,
riputaksime kaela poomisköie või millegi muu, aga nüüd me
kanname risti. Millest see tuleb? Rist oli häbistamise sümbol.
Mäletan, kui noore mehena ma polnud veel leidnud Jeesust, nägin ajalehes
surmakuulutusi, millel olid kujutatud ristid. Minu jaoks
tähistas rist surma. Kirikute ristid olid ka need, mida noore
mehena kartsin, mõtlesin, et see on midagi sünget, kurba.
Selline oli minu jaoks risti sõnum. Aga kui ma sain päästetud, sai
ristist võidumärk. See, mis oli häbistamise sümbol, on nüüd
võidu sümbol, vabaduse sümbol. Oma surma kaudu tegi Ta ristist
võidu sümboli. Piibel räägib ristihullusest ja et sõnum ristist
on Jumala vägi päästeks. See on võti, evangeelium peaks alati
kuulutama risti, lepitust ja kannatusi. Pärast seda juhtus veel midagi.
Jeesus ei jäänud ristile, vaid Jh 11:25 ütleb:
""Mina olen ülestõusmine ja elu." Jeesus võitis surma.
Vanas Testamendis on mõned vihjed Kristuse ülestõusmisest.
Lk 20:38 ütleb veel: "Jumal ei ole surnute, vaid elavate Jumal,
sest kõik elavad temale." Ainult ülestõusmise valguses me
saame aru, mis on tõesti Jeesuse töö.
Mis juhtus ülestõusmise läbi? Jeesus võitis patu, haiguse, surma,
selle maailma ja Saatana. Päris suur võit. Mõtled, et miks on
veel neil, kes usuvad Jeesusesse, haiguseid või miks nad teevad pattu?
See on teine küsimus, aga Ta on võitnud need asjad.
Uskudes Jeesusesse ja tunnistades Talle oma patud, puhastab Jeesuse veri
sind kõigest patust. Kui me ühel päeval saame selle
kirgastatud ihu ülestõusmisel, pole selles enam valu.
Taevas ma kunagi kekslen, pikad juuksed peas, 30-aastasena,
siis ma enam ei lonka. Nii hea on mitte mõelda erinevate
operatsioonide peale, vaid oodata seda ilu, mis leidub sealt.
See on tähtis vaatenurk ülestõusmise juures.
Kui Jeesus oli üles tõusnud, Teda oli võimalik katsuda ja ta sõi
kala ja leiba nagu varemgi. See viitab sellele, et taevas me sööme
ja joome ka, me ei ole ainult vaimud, millest saab käe läbi
torgata, vaid meil on päris ihu.
Koguduse liikmetena üks asi, mis on osa meie elust-Kristus on koguduse pea.
See tähendab seda, et on universaalne kogudus, kuhu
kuuluvad kõik maailma kristlased sõltumata sellest, mis kirikust
nad tulevad, need, kes usuvad Jeesusesse ja samuti need,
kes on surnud, tundes Jeesust ja need, kes saavad tulevikus
Jeesusesse uskuma. Meil oleks raske kokku saada, kui Jumal
poleks oma tarkuses teinud nii, et me vajame üksteist, et me
võime koguneda väiksemates kohalikes kogudustes,
kus tema on Pea. Me mõistame, et kogudus saab olla ainult nende
inimeste rühm, kes usuvad Jeesusesse kui oma Päästjasse.
Selline on tõeline kogudus. Tema mõju on kogudustes ümber
maailma, et läbi meie-inimeste, Jumala armastus, millest rääkisin,
võiks jõuda inimesteni, kes on patus, raskustes, lootusetuses,
et nad leiaksid selle, mida Jeesus tahab meile anda: rahu südamesse
ja kindluse sellest, et on igavene elu. Teame ka, et Jeesus tuli
2000 aastat tagasi esimest korda siia maailmasse ja et Ta tuleb tagasi.
Uues Testamendis on palju kirjakohti sellest, näiteks 1Ts 4:16
"Sest Issand ise tuleb sõjahüüu, peaingli hääle ja Jumala pasuna
saatel alla taevast ning esmalt tõusevad üles surnud,
kes on läinud magama Kristuses" Milline lootus. Lõpetuseks
tahan öelda, et on hea anda oma elu sellise Meistri kätesse nagu Jeesus.
Siis on meil turvaline siin elus ja igavikus. Aitäh teile.
TV7 PIIBLIKOOL
Tänase õhtu loeng "Jeesus Kristus- Kõige täideviija" on kuuldud ja
nüüd on aeg seda arutada. TV7 kohvilaudades räägitakse,
mis loeng andis, milliseid küsimusi äratas ja mul on võimalus arutada
neid samu asju koos Tarja Petrofi ja Sari Rothiga.
Mis jäi peamisena meelde, Sari?
Peamine mõte on see, kuidas Jumal armastas meid nii väga,
et saatis oma Poja meie pärast siia maailma. Teine asi, mis jäi
meelde, on Jeesuse sõnakuulelikkus Isa tahtele ja eeskuju, mille Jeesus
meile andis ja näitas oma elu põhjal.
Mis on sinu peamine mõte, Tarja?
Need samad asjad tegelikult, millest Sari rääkis.
Mõtlesin samu asju, kui istusin ja kuulasin.
Milline on sinu Jeesus? Paul rääkis sellest, et inimene võib ehitada
omale enda Jeesuse. Pühapäeva koolis räägitakse, et Jeesus on
hea karjane, keegi arvab, et kui Jeesus ei olnudki Jumala poeg,
siis vähemalt tark õpetaja, keegi ütleb, et Ta oli selle
aja radikaalne uuendaja. Aga milline on sinu Jeesuse?
Vabastaja, Lunastaja. Ta on armas Jeesus, Ta on kõik.
Sari, millist Jeesust oled isiklikult tundma õppinud?
Jeesus on armastus, Ta armastab mind. Ta on Abistaja,
Lohutaja, Vabastaja ja ka parim sõber.
Tõesti isik, kellega on hea teed käia elus. Räägiti sellest, et Jeesus
on 100% inimene ja ka Jumal. See on asi, mida on raske mõista,
kuidas keegi saab olla 100% kahte asja.
Kas oled mõelnud sellele oma elus, Tarja?
Jah, kuulsin sellest kord raadiosaates ja tõesti paljudel on see
arusaam, et Jeesus on 50% inimene ja 50% Jumal, aga ta on tõesti
100% mõlemat.
Mis kasu sellest võib olla, et Ta on 100% mõlemat, Sari?
Tal on kõik vägi taevas ja maa peal.
Ta on 100% Jumal.
Jah ja Ta teab, on kogenud ja tundnud kõike seda, mida me
inimestena tunneme ja siin läbi elame. Ta teab ja tunneb kõike seda.
Selle õhtu loengus oli ka palju muid selliseid asju, mida on
inimmõistusega raske mõõta või sõnadesse panna. Räägiti
kõigeväelisest Jumalast, igavesest Jumalast. Jumalast, kes ei vaja
meilt midagi, aga ikkagi armastab. Kas olete kunagi mõelnud selliste
inimmõistusest suuremate asjade peale?
Olen küll mõelnud. Näiteks seda, kuidas Jumal vastab palvetele,
tõesti vastab. Vahel ei ole vaja isegi paluda, vaid mõelda
mingi asja peale. Mul on tulnud palju palvevastuseid nii, et
olen mõelnud mingile asjale ja keegi tuleb ja küsib, et kas oled sellisele
asjale mõelnud, Jumal rääkis mulle sellest.
Jumal tõesti teab ja tunneb meid.
Piiblis räägitakse sellest Taanieli raamatus. Seal öeldakse, et
kohe kui hakkasid palvetama, läks liikvele sõna ja mina tulin
ütlema sulle, et Jumal armastab sind. Veel öeldakse, et enne kui
te hakkate palvetama, Jumal juba kiirustab neid asju täitma.
Ta tõesti tunneb ka meie mõtteid. Mis tunne on, Sari, kui keegi
tunneb sind nii läbi ja lõhki, et ta teab isegi su mõtteid?
See on turvaline ja ka lihtne, teada, et on keegi, kes paneb
tähele, teab ja tunneb igat mu elu sekundit.
See on eelkõige turvaline.
Tuleme sealt universaalsetest asjadest tagasi igapäevaelu juurde.
Paul Raja-Aho ütles ka, et Jeesus on andnud meile
eeskuju mehest ja kuna mul on siin kaks naisterahvast, küsin:
Tarja, millise mehemudeli Jeesus andis sinu arvates?
Milline on see mees, kelle poole me peaksime meestena püüdlema?
Sari vastab varsti samale küsimusele.
Turvaline ja usaldusväärne, kes peab oma sõna. Ja armastav.
Mida lisaksid või rõhutaksid?
Olen samal arvamusel. Minu arvates oli Jeesusel selgroogu.
Ta seisis oma sõna taga, see on väga ihaldusväärne mudel,
mille Ta andis.
Tere tulemast meie seltsi, Tapani! Räägime sellest, millise mehemudeli
andis Jeesus sulle ja mulle. Oleme saanud häid vihjeid iga mehe jaoks.
Aga Paul Raja-Aho rääkis ka sellest, et Jeesus andis oma olemusega ka
mudeli oma järglastele. Mis kostad selle peale, Tapani?
Olen vahel mõelnud seda enesehinnagu vaatenurgast. Millel põhineb näiteks
minu enesehinnang sellel hetkel. Arvan, et koos usuga on minu
enesehinnagu üha tugevamaks vundamendiks Jeesus Kristus.
See mudel, mille Ta annab heast elust: rahu, rõõm, lootus mis Ta meile toob,
kõik see, mis on vajalik eluleegi üleval hoidmiseks, arvan, et see
on kõige sügavam, mida võib Tema ja usu kaudu saavutada.
Väga julgustav on mõelda, et Jeesus ütles, et ta ei tee midagi
iseenesest, vaid ainult seda, mida Isa Talle annab. See on sõnakuulelikkus,
sõltuvus ja usaldus, mida saame õppida oma viisil. Tapani, kui
võtaksid direktorina kokku selle õhtu ja õpetuse, millise kokkuvõte
teeksid Paul Raja-Aho loengust "Jeesus Kristus-kõige täideviija"?
Paul Raja-Aho õpetus justkui võttis kokku selle terviku,
mille nimeks panime "Ristiusu juured" ehk see, millel meie
usk põhineb ja kes on meie usu keskne isik. Mida tähendavad Jeesuse
sõnad: "Mina olen tee, tõde ja elu"? Patt, arm, Piibel-
kesksed elemendid, mida need tähendavad ja kuidas
mõjutavad meie elu. Jeesus Kristus on kõige keskpunkt Piibli esimesest
salmist kuni viimaseni, seda me oleme õppinud. Tema kaudu ja Temas on
meil elu, tulevik, lootus-kõik.
Aitäh, Tarja ja Sari selle huvitava vestluse eest. Nüüd siin ja
kindlasti ka kodudes juba tahetakse teada, mis on järgmise loengu teemaks.
Meie direktor, Tapani, mis on järgmiste kordade
teemad, mida saame õppida?
Lõpetasime oma esimese õpetussarja mille pealkirjaks oli
"Ristiusu juured". Pärast seda lähme uue suure teema juurde,
mille pealkirjaks on: "Minu isiklik usk" ja esimene õpetus
käsitleb uut loodut, elu Jeesuses Kristuses. Tänan kõiki selle eest,
et olite kaasas. Õnnistagu taevane Isa sinu elu ja perekonda, tööd,
kõike, mida teed. Tere tulemast kaasa järgmisel korral.
Tõlge: Sanna Pitko